PRIJEDLOG

Na temelju članka 113.a Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23), u daljnjem tekstu: Zakon, članaka 25. i 100. Statuta Općine Križ („Glasnik Zagrebačke županije“ br. 11/21 i 57/23) i članka 64. Poslovnika Općinskog vijeća Općine Križ („Glasnik Zagrebačke županije“ br. 11/21) Općinsko vijeće Općine Križ na \_\_\_\_ sjednici održanoj dana \_\_\_\_ godine donijelo je

**Odluku o transformaciji**

**Prostornog plana uređenja Općine Križ**

***Opće odredbe***

Članak 1.

Donosi se odluka o transformaciji Prostornog plana uređenja Općine Križ, u daljnjem tekstu: Odluka.

Donošenjem ove Odluke započinje postupak transformacije Prostornog plana uređenja Općine Križ (Glasnik Zagrebačke županije broj 4/04, 19/06, 35/07, 32/12, 15/13, 26/16, 35/16 - pročišćeni tekst, 23/19, 36/19 - pročišćeni tekst, 29/20, 35/20 - pročišćeni tekst, 12/21 i 19/21 - pročišćeni tekst) u daljnjem tekstu: transformacija Plana.

Nositelj transformacije Plana je Općina Križ, Jedinstveni upravni odjel, u daljnjem tekstu: Nositelj izrade.

Odgovorna osoba Nositelja izrade je čelnik tijela iz stavka 3. ovoga članka.

***Pravna osnova za transformaciju Plana***

Članak 2.

Postupak transformacije Plana temelji se na odredbama članka 113.aZakona, u skladu s Pravilnikom o prostornim planovima (Narodne novine broj 152/23), u daljnjem tekstu: Pravilnik.

***Razlozi transformacije Plana, ciljevi i programska polazišta***

Članak 3.

Ovom Odlukom određuju se razlozi, ciljevi i programska polazišta u okviru kojih se određuju prostorno planska rješenja u postupku izrade izmjene i dopune Plana.

Razlozi za transformaciju Plana proizlaze iz Zakona kojim je dana mogućnost provedbe postupka transformacije kao procesa prelaska Plana iz analognog u digitalni oblik uz digitalnu transformaciju poslovnih procesa u sustavu „ ePlanovi“.

Cilj transformacije Plana je izrada i donošenje digitalnog oblika Plana sa svojstvima i sadržajima pridruženih sukladno Pravilniku.

Programska polazišta u postupku transformacije Plana su važeća prostorno planska rješenja određena Planom koja se u cijelosti zadržavaju tj. u postupku transformacije Plana ne mogu se izmijeniti prostorno planska rješenja određena Planom.

***Obuhvat Plana***

Članak 4.

Granice obuhvata transformacije Plana identične su granicama obuhvata Plana.

Izmjena granica Plana nije predmet transformacije Plana.

Obuhvat Plana prikazan je na Informacijskom sustavu prostornoga uređenja (https://ispu.mgipu.hr/).

***Dinamika s fazama transformacije Plana***

Članak 5.

Za transformaciju Plana određuju se dinamika i faze transformacije Plana kako slijedi:

* Prijedlog Odluke o transformaciji Plana upućuje se Općinskom vijeću na donošenje
* Donesena Odluka o transformaciji Plana objavljuje se u Glasniku Zagrebačke županije
* Odabir stručnog izrađivača sukladno relevantnim propisima
* Izrada Plana u digitalnom obliku u rokovima utvrđenim Ugovorom sa stručnim izrađivačem
* Prijedlog transformiranog Plana objavljuje se na oglasnoj ploči i mrežnim stranicama Općine Križ i u informacijskom sustavu prostornog uređenja putem elektroničkog sustava ePlanovi u trajanju od 15 dana
* Ishođenje pozitivnog mišljenja Zavoda za prostorno uređenje Zagrebačke županije o izvršenoj transformaciji Plana
* Odluku o provedenom postupku transformacije Plana donosi Općinsko vijeće na svojoj sjednici nakon provedenih svih faza postupka
* Odluka o provedenom postupku transformacije Plana objavljuje se u Glasniku Zagrebačke županije i u informacijskom sustavu prostornog uređenja putem elektroničkog sustava ePlanovi
* Plan za koji je transformacija provedena prestaje važiti prvog dana od dana objave Odluke o provedenom postupku transformacije Plana u Glasniku Zagrebačke županije

***Izvori financiranja transformacije Plana***

Članak 6.

Transformacija Plana financirati će se putem Mehanizma za oporavak i otpornost, Poziva za dodjelu bespovratnih sredstava za izradu prostornih planova nove generacije putem elektroničkog sustava ePlanovi te iz proračuna Općine Križ

***Druga pitanja značajna za izradu izmjene i dopune Plana***

Članak 7.

Prije donošenja Odluke o provedenom postupku transformacije Plana, u skladu sa stavkom 10. članka 113.a Zakona, Nositelj izrade Plana, za transformirani Plan dužan je ishoditi pozitivno mišljenje nadležnog Zavoda za prostorno uređenje.

***Prijelazne i završne odredbe***

Članak 8.

Nositelj postupka izrade transformacije Plana obvezuje se da u roku od 15 dana od stupanja na snagu ove Odluke o transformaciji Plana obavijesti javnost te Zavod za prostorno uređenje Zagrebačke županije.

Tijekom postupka transformacije Plana svi zahtjevi fizičkih i pravnih osoba vezanih za izdavanje akata za gradnju vršit će se neometano sukladno važećem Planu.

Odluku o provedenom postupku transformacije Plana ovjerava predsjednik Općinskog vijeća OpćineKriž.

Transformirani Plan dostupan je u informacijskom sustavu prostornog uređenja (ISPU).

Članak 9.

Ova Odluka stupa na snagu prvog dana od dana objave u „Glasniku Zagrebačke županije“.

REPUBLIKA HRVATSKA

ZAGREBAČKA ŽUPANIJA

OPĆINA KRIŽ

OPĆINSKO VIJEĆE

KLASA:

URBROJ:

Križ,

PREDSJEDNIK

OPĆINSKOG VIJEĆA OPĆINE KRIŽ:

Zlatko Hrastić